Diari Oficial de la Generalitat Valenciana


Sumari del DOGV 6213, del 24-02-2010 (2010/1143)

Notificació de la sentència de 3 de setembre dictada en el judici verbal de desnonament per falta de pagament número 1020/2009.
-------------------------------------------------------------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1143


Data del document
:   04-01-2010

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència de 3 de setembre dictada en el judici verbal de desnonament per falta de pagament número 1020/2009. [2010/1143]  
Judici verbal (desnonament per falta de pagament) 001020/2009  
Part demandant: Luis Ruiz Pérez.  
Part demandada: Rosa María Rosón Prieto.  
Sobre: verbals arrendaticis.   
En el judici a què es fa referència s'ha dictat la resolució que té l'encapçalament i la dispositiva que literalment són com segueix:   
«Sentència número 516/09   
Benidorm, 3 de setembre de 2009  
José Antonio Pérez Nevot, magistrat titular del Jutjat de Primera Instància número 2 d'aquesta ciutat i partit judicial, he vist les actuacions de judici verbal sobre desnonament per falta de pagament de les rendes i reclamació d'una quantitat que, amb el número 1020 de 2009, s'han seguit davant d'aquest Jutjat, a instàncies de Luis Ruiz Pérez, representat pel procurador Jaime Lloret Sebastián i assistida pel lletrat Ildefonso Sánchez Delgado, contra Rosa María Rosón Prieto, en situació processal de rebel·lia, i atesos els següents.   
Dispositiva   
Estime substancialment la demanda interposada per Luis Ruiz Pérez contra Rosa María Rosón Prieto, en situació processal de rebel·lia:   
1. Declare el desnonament de Rosa María Rosón Prieto.   
2. Condemne Rosa María Rosón Prieto a desallotjar l'habitatge siti al pis 2-F de l'edifici Acacias II, ubicat al carrer del Mirador, número 6, de Benidorm, amb l'advertència de llançament, que tindrà lloc el pròxim dia 20 d'octubre de 2009 a les 12.30 hores, si la sentència esdevé ferma per no ser objecte de recurs i la part demandant ho sol·licita per mitjà d'una demanda executiva. Advertiu, igualment, la part demandada que haurà de retirar tots els seus objectes mobles i efectes del dit immoble abans de la data esmentada o, altrament, es consideraran abandonats.   
3. Condemne Rosa María Rosón Prieto a pagar a Raquel González Gallego la quantitat de mil tres-cents setanta-quatre euros i setze cèntims (1.374,16 euros), més l'interés legal dels diners des del dia 18 de maig de 2009 fins al dia 3 de setembre de 2009, en què s'incrementarà en dos punts, fins a fer-ne el pagament complet.   
4. Condemne Rosa María Rosón Prieto a pagar les costes d'aquesta instància.   
Notifiqueu-ho de forma legal a les parts i feu-los saber que contra aquesta sentència es pot interposar un recurs d'apel·lació que, si pertoca, haurà de preparar-se dins d'un termini de cinc dies comptador des de la notificació d'aquesta resolució, mitjançant un escrit que ha de complir els requisits establits en l'article 457.2 de la Llei 1/2001, de 7 de gener, d'Enjudiciament Civil, i amb la constitució prèvia d'un dipòsit per l'import de les rendes vençudes i d'aquelles quantitats que haja de pagar de bestreta. El recurs serà resolt, amb la tramitació legal prèvia, per l'Audiència Provincial d'Alacant.   
Aquesta és la meua sentència, de la qual cal expedir una testimoniança per a incorporar-la a les actuacions i de què s'ha de portar l'original al llibre de sentències, que pronuncie, mane i firme jutjant definitivament en primera instància, en nom del rei i per l'autoritat que m'ha sigut conferida pel poble espanyol.   
La sentència anterior ha sigut llegida i publicada en el dia de hui pel magistrat que la subscriu mentre celebrava audiència pública; jo, la secretària d'aquest Jutjat, en done fe».   
Atés que es desconeix el domicili o la residència actuals de la part demandada, Rosa María Rosón Prieto, mitjançant la resolució de 4 de gener de 2010 i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en aquest diari oficial per a portar a efecte la diligència de notificació de sentència.  
Benidorm, 4 de gener de 2010.- La secretària judicial: María Eugenia Román Iborra.